পড়ালেখা তো দূরের কথা শুধু খেয়ে পরে বেঁচে থাকার তাগিদে এ পৃথিবী নামক কঠিন গ্রহে টিকে থাকায় জন্য বয়স হতে না হতেই শ্রমিকের খাতায় নাম লেখাতে হচ্ছে। করতে হচ্ছে নানা রকম ঝুঁকিপূর্ণ কাজ। সারা দিনমান কাজ শেষে যা আয় রোজগার হয় তাই দিয়ে কোন রকমে বাজার করে খায়। কারো বাবা-মা বৃদ্ধ হওয়ায় তাদেরকে পর্যন্ত টানতে হয় অল্প বয়সী কোমল চাঁদের মত শিশুদের। আবার কোন কোন শিশু কাজ জোটাতে না পেয়ে পথে পথে ঘুরে বেড়ায় আর ক্ষুধার জ্বালা সইতে না পেরে রাস্তার নোংরা নানা উচ্ছিষ্টকে খাদ্য হিসাবে গ্রহণ করে। কেউ বা আবার ২০, ৫০ টাকা পুঁজি নিয়ে বিক্রি করে ফুল বা ফুলের মালা।